Natalia Gherman
Natalia Gherman (nomine Natalia Snegur nata Chisinau in urbe die 20 Martii 1969) est politica Moldaviae et ab anno 2013 ministra rerum externarum patriae.

Natalia Gherman, filia Mircea Snegur primi praesidis rei publicae Moldavicae, est alumna Universitatis Civicae Moldavicae, Scholae Nationalis Scientiarum Politicarum et Administrativarum Bucarestensis et Collegii Regii Londiniensis. Legata meruit pro re publica Moldavica Vindobonae annis 2002-2006 et Holmiae annis 2006-2009, sed hoc anno ministra vicaria rerum externarum creata est, ministro principali Iurie Leancă. Quo ad officium primi ministri promoto, Natalia Gherman a die 30 Maii 2013 ministra rerum externarum est. Idem munus retinuit anno 2015 sub novo primo ministro Cyrillo Gaburici. Is autem die 12 Iunii eius anni dimissionem petivit, atque die 22 Iunii Natalia Gherman prima ministra ad interim creata est, praeside Nicolao Timofti.

Bibliographia 
 Svetlana Maftei, "Natalia Gherman A DIVORȚAT" in Deschide {23 Aprilis 2014)

Nexus externi 

 Vita apud ministerium rerum externarum
 Vita apud rectionem Moldavicam

Nati 1969
Homines vivi
Politici Moldaviae
Alumni Universitatis Civicae Moldavicae
Alumni Scholae Nationalis Studiorum Politicorum et Administrativorum (Bucaresta)
Alumni Collegii Regii Londiniensis
Legati Moldaviae
Gubernatores civitatum